ወልዋሎ ከአንድ ተጫዋቾች ጋር ሲለያይ አንድ ተጫዋች ወደ ዋናው ቡድን አሳድጓል
በትላንትናው ዕለት ከሁለት ተጫዋቾች ጋር በስምምነት የተለያዩት ቢጫ ለባሾቹ ከሮቤል አስራት ጋር በስምምነት ሲለያዩ ሽሻይ መዝገቦን ወደ ዋናው ቡድን አሳድገዋል።አዲስ አስልጣኝ በመቅጠር ቀድመው ወደ ሁለተኛ ዙር ዝግጅት የገቡት ወልዋሎዎች በዓመቱ መጀመርያ ካስፈረሙት የግራ መስመር ተከላካይ ሮቤል አስራት በስምምነት ተለያይተዋል።በ2009 ጅማ አባጅፋር የከፍተኛ ሊጉ ዋንጫ አንስቶ ወደ ፕሪምየር ሊጉ ሲያድግ የቡድኑ አባል የነበረው ይህ ተጫዋች በቀጣዩ ዓመት ኢትዮጵያ ቡናን ቢቀላቀልም ብዙም ሳይቆይ ከቡድኑ ጋር ተለያይቶ ነበር በዚህ ዓመት መጀመርያ ቢጫ ለባሾቹን የተቀላቀለው።በ2010 ወደ ፕሪምየር ሊጉ ካደጉ በኋላ ተጫዋች ሳያሳድጉ የቆዩት ወልዋሎዎች በዓመቱ መጀመርያ በረከት ገብረእግዚአብሄር እና ሰመረ ካሕሳይ ወደ ዋናው ቡድን ማሳደጋቸው ይታወሳል።